CELEX: 32021D0727
Language: ro
Date: 2021-04-29 00:00:00
Title: Decizia (UE) 2021/727 a Consiliului din 29 aprilie 2021 privind prezentarea, în numele Uniunii Europene, a unor propuneri de modificare a anexelor A și B la Convenția de la Minamata privind mercurul, în ceea ce privește produsele cu adaos de mercur și procesele de fabricație în care se utilizează mercur sau compuși ai mercurului

5.5.2021   
               
               
                  RO
               
               
                  Jurnalul Oficial al Uniunii Europene
               
               
                  L 155/23
               
            
         DECIZIA (UE) 2021/727 A CONSILIULUI
         din 29 aprilie 2021
         privind prezentarea, în numele Uniunii Europene, a unor propuneri de modificare a anexelor A și B la Convenția de la Minamata privind mercurul, în ceea ce privește produsele cu adaos de mercur și procesele de fabricație în care se utilizează mercur sau compuși ai mercurului
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 192 alineatul (1), coroborat cu articolul 218 alineatul (9),
         având în vedere propunerea Comisiei Europene,
         întrucât:
         
                     (1)
                  
                  
                     Convenția de la Minamata privind mercurul (denumită în continuare „convenția”) a fost încheiată de Uniune prin Decizia (UE) 2017/939 a Consiliului (1) și a intrat în vigoare la 16 august 2017.
                  
               
                     (2)
                  
                  
                     În temeiul Deciziei MC-1/1 privind regulamentul de procedură adoptată de Conferința părților la convenție („COP”) la prima sa reuniune, părțile la convenție (denumite în continuare „părțile”) ar trebui să depună toate eforturile pentru a ajunge, prin consens, la un acord cu privire la toate aspectele de fond.
                  
               
                     (3)
                  
                  
                     În temeiul articolului 4 alineatul (8) și al articolului 5 alineatul (10) din convenție, COP ar trebui să revizuiască anexele A și B la convenție până la 16 august 2022, ținând seama de propunerile de modificare prezentate de părți în temeiul articolului 4 alineatul (7) și al articolului 5 alineatul (9) din convenție, de informațiile puse la dispoziție de secretariatul convenției (denumit în continuare „secretariatul”) în temeiul articolului 4 alineatul (4) și al articolului 5 alineatul (4) din convenție și de disponibilitatea pentru părți a unor alternative fără mercur fezabile din punct de vedere tehnic și economic, luând în considerare, în același timp, riscurile și beneficiile pentru mediu și sănătatea umană.
                  
               
                     (4)
                  
                  
                     Uniunea a contribuit în mod semnificativ la elaborarea dispozițiilor Convenției privind produsele cu adaos de mercur și procesele de fabricație în care se utilizează mercur sau compuși ai mercurului („procesele pe bază de mercur”) și la lucrările relevante dintre sesiuni ale experților lansate prin Decizia MC-3/1, care a fost adoptată de COP în cadrul celei de a treia reuniuni.
                  
               
                     (5)
                  
                  
                     Anexa II la Regulamentul (UE) 2017/852 al Parlamentului European și al Consiliului (2), care transpune anexa A la convenție în dreptul Uniunii, acoperă mai multe produse cu adaos de mercur, iar alte produse cu adaos de mercur fac obiectul unei interdicții de introducere pe piața internă în temeiul legislației Uniunii.
                  
               
                     (6)
                  
                  
                     Propunerile de modificare a anexei A la convenție urmăresc să extindă domeniul de aplicare al acesteia la alte produse cu adaos de mercur, cu o dată aferentă de eliminare treptată sau cu măsuri aferente de reglementare a mercurului.
                  
               
                     (7)
                  
                  
                     Anexa III la Regulamentul (UE) 2017/852, care transpune anexa B la convenție în dreptul Uniunii, acoperă mai multe procese pe bază de mercur și stabilește date de eliminare treptată pentru toate procesele în cauză.
                  
               
                     (8)
                  
                  
                     Propunerea de modificare a anexei B la convenție urmărește să extindă domeniul de aplicare al acesteia prin introducerea unei date de eliminare treptată pentru un proces pe bază de mercur care face obiectul anexei respective.
                  
               
                     (9)
                  
                  
                     În concordanță cu articolul 26 alineatul (2) și cu articolul 27 din convenție, textul oricărei propuneri de modificare ar trebui comunicat părților de către secretariat cu cel puțin șase luni înainte de reuniunea COP la care modificarea urmează a fi prezentată pentru adoptare. De asemenea, secretariatul ar trebui să comunice propunerea de modificare semnatarilor convenției și, cu titlu informativ, depozitarului convenției. Întrucât cea de a patra reuniune a COP este programată să aibă loc în perioada 1-5 noiembrie 2021, Uniunea ar trebui să prezinte secretariatului, până la 30 aprilie 2021, propunerile sale de modificare a anexelor A și B la convenție,
                  
               ADOPTĂ PREZENTA DECIZIE:
         
            Articolul 1
            Uniunea prezintă propuneri de modificare a anexelor A și B la convenție, astfel cum figurează în anexa la prezenta decizie.
            Comisia comunică propunerile respective, în numele Uniunii, secretariatului.
         
         
            Articolul 2
            Prezenta decizie intră în vigoare la data adoptării.
         
         
            Adoptată la Bruxelles, 29 aprilie 2021.
            
               
                  Pentru Consiliu
               
               
                  Președintele
               
               A. P. ZACARIAS
            
         
         
            (1)  Decizia (UE) 2017/939 a Consiliului din 11 mai 2017 privind încheierea, în numele Uniunii Europene, a Convenției de la Minamata privind mercurul (JO L 142, 2.6.2017, p. 4).
         
            (2)  Regulamentul (UE) 2017/852 al Parlamentului European și al Consiliului din 17 mai 2017 privind mercurul și de abrogare a Regulamentului (CE) nr. 1102/2008 (JO L 137, 24.5.2017, p. 1).
      
      
         
            ANEXĂ
            I.   MODIFICĂRI PROPUSE PRIVIND PARTEA I A ANEXEI A LA CONVENȚIE
            Uniunea propune adăugarea următoarelor rubrici în partea I a anexei A:
            
               
                           Produse cu adaos de mercur
                        
                        
                           Data după care fabricarea, importul sau exportul produsului nu sunt permise (data eliminării treptate)
                        
                     
                           „Baterii tip pastilă cu oxid de argint-zinc cu un conținut de mercur < 2 % și baterii de tip pastilă zinc-aer cu un conținut de mercur < 2 %
                        
                        
                           2023
                        
                     
                           Lămpi fluorescente liniare cu fosfat halogenat (LFL-uri) destinate iluminatului general
                        
                        
                           2023
                        
                     
                           Următoarele dispozitive de măsurare, altele decât cele electronice:
                           
                                       (a)
                                    
                                    
                                       dispozitive de măsurare a deformației utilizate în pletismografe;
                                    
                                 
                                       (b)
                                    
                                    
                                       tensiometre
                                    
                                 
                        
                           2023
                        
                     
                           Următoarele dispozitive de măsurare electrice și electronice:
                           
                                       (a)
                                    
                                    
                                       traductoare, transmițătoare și senzori de presiune de topire;
                                    
                                 
                                       (b)
                                    
                                    
                                       pompe de vid cu mercur
                                    
                                 
                        
                           2023
                        
                     
                           Poliuretan, inclusiv recipiente pentru aplicarea poliuretanului
                        
                        
                           2023”
                        
                     
            II.   MODIFICĂRI PROPUSE PRIVIND PARTEA II A ANEXEI A LA CONVENȚIE
            Uniunea propune adăugarea următorului text în partea II a anexei A:
            
               
                           „Până la 1 ianuarie 2024, părțile:
                           
                                       (i)
                                    
                                    
                                       prevăd ca amalgamul dentar să fie utilizat numai sub formă încapsulată predozată (1);
                                    
                                 
                                       (ii)
                                    
                                    
                                       interzic utilizarea de către medicii dentiști a mercurului în vrac;
                                    
                                 
                                       (iii)
                                    
                                    
                                       asigură faptul că operatorii cabinetelor dentare în care se utilizează amalgam dentar sau în care se îndepărtează plombe dentare pe bază de amalgam sau se extrag dinți care conțin astfel de plombe se asigură că unitățile lor își echipează cabinetele cu separatoare de amalgam cu un nivel de eficiență a retenției de 95 % (2), care să rețină și să colecteze particulele de amalgam, inclusiv cele din apa uzată;
                                    
                                 
                                       (iv)
                                    
                                    
                                       nu mai permit utilizarea amalgamului dentar în tratamentele dentare ale dinților de lapte, la copiii sub 15 ani și la femeile însărcinate sau care alăptează, decât dacă acest lucru este considerat strict necesar de către medicul dentist din motive legate de nevoile medicale specifice ale pacientului.
                                    
                                 
                     
            III.   MODIFICARE PROPUSĂ PRIVIND ANEXA B LA CONVENȚIE
            Uniunea propune adăugarea următoarei rubrici în partea I a anexei B:
            
               
                           Procese de fabricație care utilizează mercur sau compuși ai mercurului
                        
                        
                           Data de eliminare treptată
                        
                     
                           „Producția de poliuretan care utilizează catalizatori cu conținut de mercur
                        
                        
                           2023”
                        
                     
            
               (1)  Capsulele de amalgam cum ar fi cele descrise în standardele internaționale ISO 13897:2018 și 24234:2015 sunt considerate ca fiind adecvate pentru a fi utilizate de medicii dentiști.
            
               (2)  Conformitatea separatoarelor de amalgam se evaluează în funcție de standardele internaționale relevante, printre care ISO 11143:2008.””